CELEX: 32012L0031
Language: sl
Date: 2012-10-25 00:00:00
Title: Izvedbena direktiva Komisije 2012/31/EU z dne 25. oktobra 2012 o spremembi Priloge IV k Direktivi Sveta 2006/88/ES glede seznama vrst rib, dovzetnih za virusno hemoragično septikemijo, in črtanja vnosa za epizootski ulcerativni sindrom  Besedilo velja za EGP

26.10.2012   
            
            
               SL
            
            
               Uradni list Evropske unije
            
            
               L 297/26
            
         IZVEDBENA DIREKTIVA KOMISIJE 2012/31/EU
   z dne 25. oktobra 2012
   o spremembi Priloge IV k Direktivi Sveta 2006/88/ES glede seznama vrst rib, dovzetnih za virusno hemoragično septikemijo, in črtanja vnosa za epizootski ulcerativni sindrom
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 61(2) Direktive,
   ob upoštevanju naslednjega:
   
               (1)
            
            
               Direktiva 2006/88/ES med drugim določa nekatere predpise v zvezi z zdravjem živali, ki se uporabljajo za živali in proizvode iz ribogojstva, vključno s posebnimi določbami glede eksotičnih in neeksotičnih bolezni iz dela II Priloge IV k navedeni direktivi ter za te bolezni dovzetnih vrst.
            
         
               (2)
            
            
               Epizootski ulcerativni sindrom (EUS) je vključen v seznam eksotičnih bolezni iz dela II Priloge IV k Direktivi 2006/88/ES.
            
         
               (3)
            
            
               Del I Priloge IV k Direktivi 2006/88/ES določa merila za uvrstitev bolezni na seznam eksotičnih in neeksotičnih bolezni iz dela II navedene Priloge. V skladu z navedenimi merili lahko eksotične bolezni, če se pojavijo v Uniji, z izgubami pri ribogojni proizvodnji Unije ali z omejevanjem možnosti za trgovino z živalmi in proizvodi iz ribogojstva znatno vplivajo na gospodarstvo. Lahko pa tudi škodljivo vplivajo na okolje in na prosto živeče populacije vrst vodnih živali, ki so vredne zaščite s strani prava Unije ali mednarodnih določb.
            
         
               (4)
            
            
               Svet za zdravje in zaščito živali Evropske agencije za varnost hrane (EFSA) je 15. septembra 2011 sprejel znanstveno mnenje o epizootskem ulcerativnem sindromu (2) (mnenje EFSA). V njem ugotavlja, da bi bil vpliv EUS na ribogojno proizvodnjo v Uniji ničen ali zelo omejen.
            
         
               (5)
            
            
               Poleg tega mnenje EFSA navaja, da je verjetno, da je EUS večkrat prišel v Unijo prek uvoza okrasnih rib iz tretjih držav in da so bile take ribe morda izpuščene v vode Unije. Glede na te okoliščine in dejstvo, da izbruhi EUS v Uniji niso bili ugotovljeni, ni dokazov za to, da bi EUS lahko imel škodljiv vpliv na okolje.
            
         
               (6)
            
            
               Glede na ugotovitve EFSA in razpoložljive znanstvene dokaze EUS ne izpolnjuje več meril iz dela I Priloge IV k Direktivi 2006/88/ES za uvrstitev na seznam iz dela II navedene priloge.
            
         
               (7)
            
            
               Zato je primerno, da se vnos za epizootski ulcerativni sindrom črta s seznama eksotičnih bolezni iz dela II Priloge IV k Direktivi 2006/88/ES.
            
         
               (8)
            
            
               Poleg tega del II Priloge IV k Direktivi 2006/88/ES vsebuje seznam vrst, za katere se šteje, da so dovzetne za virusno hemoragično septikemijo.
            
         
               (9)
            
            
               Vrsta Paralichthys olivaceus je dovzetna za netoksično ribjo bolezen virusna hemoragična septikemija. Klinični izbruhi navedene bolezni so bili potrjeni v nekaterih regijah v Aziji.
            
         
               (10)
            
            
               Zato je primerno, da se vrsta Paralichthys olivaceus vključi na seznam vrst, dovzetnih za virusno hemoragično septikemijo iz dela II Priloge IV k Direktivi 2006/88/ES.
            
         
               (11)
            
            
               Prilogo IV k Direktivi 2006/88/ES bi bilo zato treba ustrezno spremeniti.
            
         
               (12)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga IV k Direktivi 2006/88/ES se spremeni v skladu s Prilogo k tej direktivi.
   Člen 2
   1.   Države članice najpozneje do 1. januarja 2013 sprejmejo in objavijo zakone in druge predpise, potrebne za skladnost s to direktivo. Države članice Komisiji takoj sporočijo besedila navedenih predpisov.
   2.   Navedeni predpisi se začnejo uporabljati 1. januarja 2013.
   3.   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   4.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 25. oktobra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 328, 24.11.2006, str. 14.
   
      (2)  EFSA Journal 2011; 9(10):2387.
   
      PRILOGA
      Del II Priloge IV k Direktivi 2006/88/ES se nadomesti z naslednjim:
      
         „DEL II
         
            Bolezni s seznama
         
         
                     Eksotične bolezni
                  
               
                      
                  
                  
                     Bolezen
                  
                  
                     Vrste, dovzetne za bolezen
                  
               
                     Ribe
                  
                  
                     epizootska hematopoetska nekroza
                  
                  
                     šarenka/amerikanka (Oncorhynchus mykiss) in navadni ostriž (Perca fluviatilis)
                  
               
                     Mehkužci
                  
                  
                     okužba z Bonamia exitiosa
                     
                  
                  
                     ostrige (Ostrea angasi in O. chilensis)
                  
               
                     okužba s Perkinsus marinus
                     
                  
                  
                     ostrige (Crassostrea gigas in C. virginica)
                  
               
                     okužba z Microcytos mackini
                     
                  
                  
                     ostrige (Crassostrea gigas, C. virginica, Ostrea conchaphila in O. edulis)
                  
               
                     Raki
                  
                  
                     sindrom Taura
                  
                  
                     kozice (Penaeus setiferus, P. stylirostris in P. vannamei)
                  
               
                     bolezen rumene glave
                  
                  
                     kozice (Penaeus aztecus, P. duorarum, P. japonicus, P. monodon, P. setiferus, P. stylirostris in P. vannamei)
                  
               
            
         
                     Neeksotične bolezni
                  
               
                      
                  
                  
                     Bolezni
                  
                  
                     Vrste, dovzetne za bolezen
                  
               
                     Ribe
                  
                  
                     virusna hemoragična septikemija (VHS)
                  
                  
                     sled (Clupea spp.), ozimice (Coregonus sp.), ščuka (Esox lucius), vahnja (Gadus aeglefinus), pacifiška trska (G. macrocephalus), trska (Gadus morhua), lososi (Oncorhynchus spp.), šarenka/amerikanka (O. mykiss), Onos mustelus, morska postrv (Salmo trutta), veliki romb (Scophthalmus maximus), papalina (Sprattus sprattus), lipan (Thymallus thymallus) in Paralichthys olivaceus
                     
                  
               
                     infekciozna hematopoetska nekroza (IHN)
                  
                  
                     vrste lososov (Oncorhynchus keta, O. kisutch, O. masou, O. nerka, O. rhodurus in Oncorhynchus tshawytscha), šarenka/amerikanka (O. mykiss) ter atlantski losos (Salmo salar)
                  
               
                     bolezen, ki jo povzroča Koi herpes virus (KHV)
                  
                  
                     navadni krap in koi krap (Cyprinus carpio)
                  
               
                     infekciozna anemija lososov (ISA)
                  
                  
                     šarenka/amerikanka (Oncorhynchus mykiss), atlantski losos (Salmo salar) in morska postrv (Salmo trutta)
                  
               
                     Mehkužci
                  
                  
                     okužba z Marteilia refringens
                     
                  
                  
                     ostrige (O. angasi, O. chilensis, O. edulis, O. puelchana) užitna klapavica (Mytilus edulis) in klapavica (M. galloprovincialis)
                  
               
                     okužba z Bonamia ostreae
                     
                  
                  
                     ostrige (O. angasi, O. chilensis, O. conchaphila, O. denselammellosa, O. edulis, O. puelchana)
                  
               
                     Raki
                  
                  
                     bolezen belih pik
                  
                  
                     vsi raki deseteronožci (red Decapoda)“